钦定古今图书集成/明伦汇编/氏族典/第396卷 > 李仕鲁
## 钦定古今图书集成/明伦汇编/氏族典/第396卷 > 李仕鲁

按《明外史李仕鲁传》：“仕鲁，字宗孔，濮人。少颖敏笃学，
闻鄱阳朱公迁得宋朱熹之传，往受其学。洪武中，诏
求能为朱氏学者，有司举仕鲁，除黄州同知。期年治
行闻，命为大理卿。帝践阼后，颇好释教，置僧录司，设
左右善世阐教讲经觉义等官，仕鲁争之力。章数十
上，遽请于帝前曰：‘陛下深溺其教，无惑乎臣言之不
入也！还陛下笏，乞骸骨归田里’。”遂置笏于地。帝大怒，
命武士捽搏之，立死阶下。